**Berg Judit: Rumini**

**Foglalkozásterv variációk, oktatási segédanyagok**

|  |  |
| --- | --- |
| szerző | Berg Judit |
| cím | Rumini |
| évfolyam | 2-4. |
| tantárgy | magyar irodalom |
| Tanár (+ iskola) | Vinczellér Katalin (Veres Pálné Gimnázium) |
| Segédanyagok típusai | óraterv, feladatlap  névkártyák csoportalakitáshoz |
| Kapcsolódó linkek | <http://bergjudit.hu/rumini/mesek_rumini.html>  <http://www.arkadia.pte.hu/magyar/cikkek/vojtek_gyerekregeny>  <http://arkadia.pte.hu/magyar/tananyag/vojtek_lehete> |
| Tantárgyi kapcsolódások | környezetismeret |

**Variációk:**

**1**. 3-4. osztályosok, akik olvasták (*VÉN TENGERI MEDVÉKNEK (EGEREKNEK)*

**2**. 3-4. osztályosok, fele olvasta/fele nem…(*KIKÉPZÉSRE VÁRÓ/VÁGYÓ HAJÓSINASOKNAK)*

**3.** 2. osztályosok, vagy akik nem olvasták (*KEZDŐ ÉS KALANDVÁGYÓ HAJÓSINASOKNAK)*

*1. VÉN TENGERI MEDVÉKNEK (azaz EGEREKNEK)*

**3-4. osztályosoknak, akik olvasták**

**Villámkérdések** (bemelegítő feladatok, egyéni, bekiabálós) 1’

Hol élnek a fabatkák?

Hogy hívják a hajót, ahová Rumini elszegődik?

Mire jó a receficefa kéreg főztje?

Hogy hívják a kalózok hajóját?

Hogy hívják a kalózok hajójának szakácsát?

Ki lakik a Ragacs-tengeren?

Mi jelzi, hogy a Sárkány a szorosban várakozik?

Milyen állatok a kalózok?

Milyen varázseszköz segítségével próbálja megkeresni Balikó Ruminit?

Mivel világítanak a kazamatáknál való szökéskor?

Mit jelent a kék petárda?

Mit jelent a piros petárda?

**Csoportalakítás**: annak alapján kerülnek egy csoportba a gyerekek, hogy ki melyik, a másikhoz tartozó nevet húzta:

pl.: Szélkirálynő csoport: Roland, Balikó, Ajtony

Batka csoport: Cirok, Bukszus, Batkakirály

Kalóz csoport: Fazék, Málé, Maxi

Ürge csoport: Zsiga, Dini, Beretva apó

(Rizsa csoport: Bumbu, Zikó, Nudli)

**2. Tedd sorrendbe az első fejezet eseményeit! - játék pármunkában: minden pár megkapja a 6 fázist, és önállóan kell sorrendbe tenni! Az egyik páros a táblánál is kirakja, a többiek ellenőrzik, összevetik a megoldásaikat…** 5’

□ Rumini elszegődik a Szélkirálynőr

□ Puva fűrészelni kezdi a tartóláncot

□ Rizsa és bandája a Hétágú Szigonyhoz indul

□ A szigony lezuhan a kőre.

□ Bojtos Benedek megmenti Ruminit a kocsmárostól

□ Rumini követi Rizsáékat.

**3. Ki ő? Írd a vonalra a keresett személy nevét!**

**pármunkában vagy 3 fős csoportokban:** 3’

(Ennek az ellenőrzését egy másik páros végzi)

Dörgő hangú pocakos egér, hajóskapitány a Szélkirálynőn:…........................................................

Keménykezű fedélzetmester a Szélkirálynőn:*…..............................................................................*

Rumini barátja, hajósinas a Szélkirálynőn: …...................................................................................

Fabatka, aki elvezette Ruminiékat a királyukhoz: ….........................................................................

Az Egérvárosban randalírozó banda vezére : .................................................................................

Őrszem a Szélkirálynőn…....................................................................................................

**4. Párosítsd össze! Írd a pontozott vonalra a hozzá tartozó sorszámát!** 3’

(Ennek ellenőrzését egy harmadik páros végzi)

a, Egérváros ….............. 1. Sárkány –szoros

b, Azúr tenger ….............. 2. Pelevár

c, Ragacs-tenger ….............. 3. Hétágú Szigony

d, Nagy Pele szigetek ….............. 4. óriáspolip

**5. Szómagyarázat. Írd a vonalra a szót!** 3’

(Ennek ellenőrzését egy negyedik páros végzi)

Többágú, villás eszköz a halászathoz.

…..............................................................................................

Fejfedő, ami eltakar a többiek szeme elől

…..............................................................................................

Fegyveres szolga, aki a közbiztonságra felügyelt.

…............................................................................................

Az az utca, tér, piac, ahol az üzletek többsége van, ez legtöbbször boltíves, fedett sétálóút, ahová a kereskedők kirakják az eladandó áruikat.

….........................................................................................

**6. Irj használati utasítást! Az alább felsoroltakból mindegyik pár választ egy feladatot, és ír egy rövid 6-8 mondatos használati utasítást :** 10’

* Hogyan és mire használjuk a receficefa kérgének főztjét?
* Hogyan bánjunk egy óriáspolippal?
* Hogyan üzleteljünk a Pelevári Bazárban?

**7.„Beugrós játék” A variáns** 10’

(Mindegyik pár vagy csoport kap egy-egy sort, e köré kell építeniük egy szituációt, amit el kell játszaniuk, a többieknek pedig ki kell találni, mire/melyik mondatokra épült a jelenet. A mondatnak el kell hangzania a jelenet során. Ha szeretnének, használhatnak hozzá bármilyen kelléket.)

- Rendben van, segíthetsz. Aztán majd meglátom, beveszlek – e.

….................................................................................................................................

- Jó, ne hidd el, ha nem akarod. De a kapitány és Sebestyén is aggódnak, úgyhogy szerintem is van miért félni.

….................................................................................................................................

- Remélem, ráismerek majd. Az öreg a bazárban pontosan elmesélte, hogy néz ki.

…..........................…...................................................................................................

- Legjobb lesz, ha te maradsz itt őrködni. Ha bármi gyanúsat észlelsz, fújd meg a kürtöt.

…...................................................................................................................

- Itt a térkép.

….................................................................................................................................

**7.„Beugrós játék” B variáns** 10’

(Mindegyik pár vagy csoport dob egy – egy sorozatot a storykockával és úgy kell felépitenie egy történetet, hogy az kapcsolódjon a Rumini első fejezetéhez, amikor elszegődik a hajóra)

**8. Ismered a szavak jelentését? (Levezető játék, a bevezető villámkérdésekhez hasonlóan)** 1’

Naftalin -

Kazamata –

Örvény -

Bazár –

Dolmány -

*2. KIKÉPZÉSRE VÁRÓ/VÁGYÓ HAJÓSINASOKNAK*

**3-4. osztályosok, fele olvasta/fele nem….**

(Velük végig párban, vagy kiscsoportban érdemes dolgozni, és úgy alakítani ki a párokat/csoportokat, hogy mindegyikben legyen olyan, aki olvasta a könyvet)

* Párok kialakítása 1’
* Mindegyik csoportban van egy Rumini, aki elmondja a többieknek, ki ő. Ennek alapján a csoport többi tagja lerajzolja, majd összehasonlítják a rajzokat. 8'
* Történet kitalálós játék: Mit csinálna Rumini, ha kiderülne, hogy otthon felejtette a füzetét, de ezt nem meri ilyen egyszerűen megmondani az iskolában? 5’

(Utána lehet szavazni, kinek a megoldása tetszett a legjobban)

* Mit és kit vinnél magaddal egy éjszakai kincskereséshez? Indokold is meg választásaidat! 5’
* Hogy bánnál el hajósinasként egy tengeri sárkánnyal? Visszafordulni nem ér! 5’
* Ha neked kellene feltölteni egy hajó rakományát, milyen élelmiszereket halmoznál fel egy kéthetes útra? Lehet vita formában is! 5’
* Játék a kinyomtatott térképpel: Melyik helyszínre szeretnél eljutni? Miért? Hogy képzeled el a helyet? Rajzold le, vagy írj egy rövid fogalmazást, amellyel felkeltheted az érdeklődését az utazni vágyóknak! 10’

**8.** Kvíz játék (Akik nem olvasták, az egyszerű kérdésekre azok is tippelhetnek, és akik olvasták, ellenőrzik a válaszokat, segítenek a társaiknak, hogy rájöjjenek a helyes megfejtésre) 6-8’

a) Rumini első útján kalózokkal is találkozott. Hogy hívták a kalózhajót?

Aranyvadász

Ezüstfóka

Smaragdhalász

Szélkirálynő

b) Milyen élőlény Naftalin Rufusz, a varázsló?

mókus

pocok

hód

fénylény

c) Kinek a bandájához akart Rumini csatlakozni azelőtt, hogy felvették hajósinasnak a Szélkirálynőre?

Káró

Rizsa

Mitugrász Miki

André de Majré

d) Ki az egérvárosi banda vezére?

Nudli

Bumbu

Rizsa

e) Mit csent el Rumini az egérvárosi piacon az öreg kuruzslótól?

öregítő szirupot

némító kenőcsöt

vascsöppentőt

f) Ki a Szélkirálynő kapitánya?

Rojtos Rajmund

Bojtos Benedek

Sajtos Sebestyén

g) Milyen hatása van a Batka-sziget édeskés forrásvizének

tüsszögtető

altató

hashajtó

h) Hány feje van a Sárkány-szorosban élő sárkánynak?

három

hét

tizenkettő

e) Hol maradt le Rumini a Szélkirálynőről?

Datolya-parton

Batka-szigeten

az Orom-szigeten

*3. KEZDŐ ÉS KALANDVÁGYÓ HAJÓSINASOKNAK*

* **2. osztályosoknak és olyanoknak, akik még nem olvasták**

**Válassz magadnak egy szereplőt! Szerinted milyen lehet? Rajzold le!** 5’

*Rumini*

*Balikó*

*Bojtos Benedek*

*Sebestyén*

*Negró*

*Cincogi*

*Dolmányos papa*

*Félszemű Morti*

**Mi lehet a foglalkozása az általad választott szereplőnek? Szeretnél a helyében lenni?** 6-8’

**(A gyerekeket úgy kell leültetni, elhelyezni, hogy láthassák egymás műveit)**

*kormányos, hajósinas, kapitány, ezermester, keménykezű fedélzetmester, kalózvezér, hajóorvos*

* **Játék a kinyomtatott térképpel: Melyik helyszínre szeretnél eljutni? Miért? Hogy képzeled el a helyet? Rajzold le, vagy írj egy rövid fogalmazást, amellyel felkeltheted az érdeklődését az utazni vágyóknak!**

4. **Melyik varázsszert választanád? Szerinted mire való? Mikor tudnád használni?**

5’

az ugráló kőbékát

a látószelencét

a 7 acélpengét

a vascsöppentőt

a láthatatlanná tevő kalapot

**5.A megadott tárgyak közül válasszátok ki a polip „ennivalóit” és kössétek vele össze!** 3’



*zsák*

*szivacs*

*faszék*

*üveg*

*párna*

*fakanál*

*műanyag flakon*

*faládikó*

*bögre*

*evező*

*kormánykerék  
  
krumpli*

**6. Szobros játék**

3 fős csoportokban egy-egy kihúzott mondat alapján kell egy helyzetet szoborcsoportban megjeleníteni, és a többieknek ki kell találni, mi a szituáció 6’

Mondatok:

1. „*Köszöntelek fabatkák királya. Nevem Rumini.”*

*2. „A hazafelé vezető úton végig azt próbálgatták, mit tud a kalap. Ha erősen szorították, szinte mindig eltűntek.”*

*3. ”Megálltak. A gyümölcsök a fa tetejéről csüngtek le, a földről lehetetlen volt elérni őket.”*

*4. „Aludjunk egyet! - mondta Balikó is jó hangosan, azzal földre vetette magát, és horkolni kezdett.”*